Huikeata matkaa
Näinpä hirvi laukkaa, laukkaa
 selässänsä kaksi lasta.
 Katsojalle tuo ois kummaa
 näkemistä ollut vasta.

 Tulet yhä kirkkahammat
 syttyneet on tähtiparviin,
 lumi tuiskaa, kiivahasti
 tarraa Pentti hirven sarviin.

 Pentistä taas Uusi Vuosi
 pitää kiinni kaikin tarmoin,
 hirvi laukkaamistaan laukkaa
 halki korven vaistoin varmoin.

 Uusi Vuosi Pentille nyt
 virkkaa: »Toivehesi täytän,
 vuoden varrelt’ yhtä, toista
 sinulle mä kohta näytän.»